b'\n_START_ARTICLE_\nK\xc3\xb6nig (ravintola)\n_START_PARAGRAPH_\nRavintola K\xc3\xb6nig oli Helsingin keskustassa Mikonkatu 4:ss\xc3\xa4 sijainnut ravintola, jonka perusti Karl K\xc3\xb6nig vuonna 1892. Ravintola oli 1900-luvun alussa taiteilijoiden suosima ja sen asiakkaisiin kuuluivat muun muassa Jean Sibelius, Akseli Gallen-Kallela, Eliel Saarinen, Eino Leino, V. A. Koskenniemi ja Toivo Kuula. My\xc3\xb6hemmin Suomen hallitukset pitiv\xc3\xa4t ravintolan tiloissa ep\xc3\xa4virallisia iltakokouksiaan ja marsalkka Carl Gustaf Emil Mannerheimill\xc3\xa4 oli ravintolassa oma kantakabinetti. _NEWLINE_Vuonna 2013 ravintolan omistajaksi tuli HOK-Elanto. K\xc3\xb6nigin y\xc3\xb6kerho muuttui katuruokaravintola Shanghai Cowboyksi syksyll\xc3\xa4 2014 ja kev\xc3\xa4\xc3\xa4ll\xc3\xa4 2015 ravintola K\xc3\xb6nig sulki ovensa avautuakseen sitten uudella nimell\xc3\xa4 ja toiminta-ajatuksella. Uudistettu ravintola Michel toimi kev\xc3\xa4\xc3\xa4seen 2017 saakka kunnes 25. huhtikuuta 2017 samoissa tiloissa avauttiin uusi ravintola VENN. Meksikolaistyylinen katuruokapaikka Shanghai Cowboy jatkoi edelleen samalla nimell\xc3\xa4 ravintolan alakerrassa.'